钦定古今图书集成/历象汇编/岁功典/第084卷 > 《广东志书》 > 立冬 明王穉登
## 钦定古今图书集成/历象汇编/岁功典/第084卷 > 《广东志书》 > 立冬 明王穉登

秋风吹尽旧庭柯，黄叶丹枫客里过。一点禅灯半轮
月，今宵寒较昨宵多。

《周礼·春官》：大宗伯：“以元璜礼北方。”〈订义〉郑康成曰：“礼，北
方以立冬。谓黑精之帝，颛顼元冥食焉。半璧曰璜，象
冬闭藏，地上无物，唯天半见。”《易氏》曰：“黄者用藏也，其
色以元，象乎物之归藏，北方之义也。”郑锷曰：“阳生于
子，终于午，子者北方之正位，阴方用事而阳已生，则
冬者阴阳各居其半。礼以半璧见阳，功居其半也。”
《中华古今注》：“汉文帝以立冬日赐宫侍”承恩者及百
官披袄子，多以五色绣罗为之，或以锦为之，始有其
名。

大帽子，本《岩叟野服》。魏文帝诏百官常以立冬日贵
贱通戴，谓之“温帽。”

《南史齐武帝本纪》：永明六年“冬十月庚申立冬，初临
大极殿，读时令。”

《隋书礼仪志》：“后齐立冬如立春，于西厢东向，以其时
之色，服仪并如春礼。”

隋迎气黑郊为坛宫北十里，以立日祀其方之帝。
隋制，于国城西北十里亥地为司中、司命、司禄三坛，
同壝祀，以立冬后亥。

《唐书礼乐志》：“立冬后亥日，祀司中、司命、司人、司禄。”
《清异录》：“唐制，立冬日进千重袜，其法以罗帛十馀层，
锦夹络之。”

《东京梦华录》：“立冬前五日，西御园进冬菜。京师地寒，
冬月无蔬菜，上至宫禁，下及民间，一时收藏，以充一
冬食用。”

《通考》：“雷阳人以立冬后己酉日为腊，先祭其先后，宴
亲故。”

《金史礼志》：“立冬祭北岳恒山于定州，北镇医巫闾山
于广宁府，望祭北海北渎大济于孟州。”

《熙朝乐事》：“立冬日，以各色香草及菊花、金银花煎汤
沐浴，谓之扫疥。”

《左传》：凡分至启闭，必书云“物”，为备故也。立春为启，立
冬为闭。

《家语五帝篇》：“立冬则燕雀入海化为蛤，蚕食而不饮，
蝉饮而不食，蜉蝣不饮不食”，万物之所以不同。
《月令章句》自尾四度至斗六度，谓之析木之次。立冬
居燕之分野。

《汉上易解》：“《连山》首艮者，八风始于不周，实居西北之
方。七宿之次，是为东壁、营室，于辰为亥，于律为应锺于时为立冬。此颛帝之历所以首十月也。”

《抱朴子·杂应篇》：或问不寒之道。《抱朴子》曰：“或以立冬
之日，服六丙六丁之符，或闭口行五火之炁千二百
遍，则十二月中不寒也。或服太阳酒，或服紫石英米
漆散，或先服雄丸一，后服雌丸二，亦可堪一日一夕
不寒也。雌丸用雌黄、曾青、矾石、磁石也。雄丸用雄黄、
丹砂、石胆也。”

《隋书礼仪志》：“冬迎叶光纪者，叶拾光华。纪，法也。言冬
时收拾光华之色，伏而藏之，皆有法也。”

《广济方》：治眼。立冬日采桑叶一百二十片，遇闰年多
采十片，每用十片。遇洗眼日期，煎汤洗之，治眼百疾。
《周易集解》：“战乎干。”崔憬曰：“立冬则干王，而阴阳相薄。
干为寒，为冰。”“崔憬曰：干主立冬已后，冬至已前，故为
为冰也。”

《云笈七签》：“立冬清旦西南望，有绿紫青云者，是上清
真人帝君皇祖三素云也。”

立冬之日日中时，阳台真人会诸仙官玉女，定新得
道始入仙箓之人